# Suostumus psykologian opiskelijoiden harjoitustutkimukseen osallistumisesta – Esimerkkilomake IB-opiskelijoille

Tutkimus

Suostun osallistumaan psykologian opiskelijoiden harjoituskurssiin liittyvään tutkimukseen, jonka tarkoituksena on psykologian opiskelijoiden tutustuminen testimenetelmien käyttöön. Tutkimuksessa kartoitetaan kognitiivisia kykyjä ja tutkitaan persoonallisuuspiirteitä. Tutkimusmenetelminä käytetään Wechslerin kognitiivisten kykyjen testejä, Wechslerin muistitestejä ja Rorschachin testiä.

Tiedän osallistuvani opiskelijoiden tekemään harjoitustutkimukseen enkä varsinaiseen psykologin tutkimukseen.

Oikeuteni

Tiedän, että osallistuminen on täysin vapaaehtoista, ja että minulla on oikeus ilman erillisiä perusteluja keskeyttää tutkimus milloin tahansa ja vetää jo kerätty aineisto pois.

Tiedän, että vapaaehtoisesta tutkimuksesta ei anneta palkkiota tai makseta rahallista korvausta.

Tiedän, että minulla on oikeus esittää kysymyksiä missä tahansa tutkimuksen vaiheessa.

Salassapito

Tiedän, että kaikki henkilötietoni pidetään salaisina. Tunnistetietojani ei kerätä pöytäkirjoihin tai muistiinpanoihin, vaan esiinnyn niissä anonyyminä. Minusta kerätään vain tutkimuksen kannalta merkityksellistä tietoa. Tietoja säilytetään ja kuljetetaan tutkimuksen aikana niin, etteivät ne pääse ulkopuolisten käsiin.

Suostun, että opiskelijat kirjoittavat tutkimuksen kulusta kurssityönään loppuraportin, josta ei käy ilmi tunnistettavia henkilötietojani.

Tiedän, että kaikki minusta tutkimustilanteissa kerätyt tiedot, esim. tutkimuspöytäkirjat ja muistiinpanot tuhotaan kurssin loppuraportin palauttamisen jälkeen.

Palaute

Harjoitustutkimuksesta annetaan viimeisellä tapaamiskerralla suullinen palaute. Tutkimuksesta ei anneta tutkittavalle kirjallista palautetta.

Osallistujan allekirjoitus

Kaino-Vieno Ankanpää

Tutkijoiden allekirjoitukset

Iines Ankka Ainomaija Laitinen

Tästä suostumuslomakkeesta on laadittu kolme kappaletta, joista yksi on luovutettu osallistujalle.